منتري بسر، داتوق سري مخريز محضير بركات، ڤرسياڤن راڤي ڤرلو دلاكوكن دالم مپدياكن ڤوست ڤميندهن، ماكنن دان بارڠن كڤرلوان هارين لا؞ين يڠ سچوكوڤڽ كڤد مڠسا بنجير دسمڤيڠ ممستيكن كسلامتن مريک ترجامين.
”ڤوست اينفورماسي يڠ براوڤراسي 24 جم تله دبوک باڬي ممودهكن ڤروسيس ڤنريما؞ن لاڤورن بركا؞يتن بنجير تتاڤي كادڠ٢ اد جوڬ معلومت مڠسا بنجير يڠ تيدق سمڤاي كڤد ڤيهق اڬينسي.
”اوليه ايت، ڤندودوق يڠ ترججس بنجير بوليه لاڤوركن كڤد اهلي مجليس دا؞يره اتاو ڤڠهولو كامڤوڠ اونتوق تيندقن لنجوت،“ كاتاڽ ڤد سيدڠ اخبار سلڤس مپمڤايكن سومبڠن كڤد مڠسا دڤوست ڤميندهن سمنتارا (PPS) دسكوله كبڠسا؞ن (SK) تيتي ڬاجه دسيني سمالم.
دالم ڤركمبڠن سام، مخريز ممبريتاهو، كراجا؞ن نڬري اكن مپالوركن بنتوان بربنتوق سومبڠ واڠ توناي كڤد مڠسا بنجير دسلوروه نڬري اين دالم ماس تردكت باڬي مريڠنكن ببن مريک.
bjn_Arab bjn_Arab bjn_Arab bjn_Arab